text: [{"text_idx": "#000002", "text": "Ein av teimum, i\u00f0 hevur arbeitt hart fyri at skaffa F\u00f8royum st\u00f8rri leiklut i\u0301 danska formansskapinum i\u0301 nor\u00f0urlendska ra\u0301\u00f0harrara\u0301\u00f0num, er Halla Nols\u00f8e Poulsen, sum var samskipari av nor\u00f0urlendska virkseminum hja\u0301 landssty\u0301rinum a\u0301\u00f0renn hon var send til I\u0301slands at vera f\u00f8roysk sendikvinna"}, {"text_idx": "#000004", "text": "Ta\u00f0 heldur Halla Nols\u00f8e Poulsen, ny\u0301sett f\u00f8roysk sendikvinna til I\u0301slands. Hon byrja\u00f0i sum evsta f\u00f8royska umbo\u00f0i i\u0301 Reykjavi\u0301k 1. september, men frammanundan var hon ta\u00f0 emb\u00e6tisfo\u0301lki\u00f0 i\u0301 landsfyrisitingina, sum \u2013 umframt a\u00f0rar uppga\u0301vur \u2013 to\u0301k s\u00e6r av nor\u00f0urlendska samstarvinum a\u0301 uttanlandsdeildini undir Uttanri\u0301kis- og mentma\u0301lara\u0301\u00f0num."}, {"text_idx": "#000006", "text": "Slapp ikki inn i\u0301 Hvi\u0301tu Hu\u0301sini Halla er 43 a\u0301ra gomul, \u00e6tta\u00f0 av Tv\u00f8royri. Beint fyri aldarskifti\u00f0 leita\u00f0i hon s\u00e6r ni\u00f0ur til Keypmannahavnar at lesa stjo\u0301rnma\u0301lafr\u00f8\u00f0i."}, {"text_idx": "#000007", "text": "Nor\u00f0urlendska samstarvi\u00f0 var ikki hennara fremsti a\u0301hugi at byrja vi\u00f0. Sjo\u0301narringurin var vi\u0301\u00f0ari enn ta\u00f0. Hon leita\u00f0i s\u00e6r til USA at arbei\u00f0a sum starvslesandi a\u0301 donsku sendistovuni i\u0301 Washington."}, {"text_idx": "#000010", "text": "Og enn tann dagin i\u0301 dag i\u00f0rar hon seg um, ta\u00f0 ikki eydna\u00f0ist henni at koma inn i\u0301 eggrundu skrivstovuna i\u0301 Hvi\u0301tu Hu\u0301sunum og heilsa upp a\u0301 George W. Bush."}, {"text_idx": "#000011", "text": "- Eg skuldi vi\u00f0 a\u0301 ein fund i\u0301 Hvi\u0301tu Hu\u0301sunum. Men ta\u0301 vit komu inn til trygdareftirliti\u00f0, ansa\u00f0i eg eftir, at eg ikki hev\u00f0i passi\u00f0 vi\u00f0 m\u00e6r henda dagin, so eg ma\u0301tti so nakkalong aftur a\u0301 sendistovuna, grei\u00f0ir Halla Nols\u00f8e Poulsen fra\u0301."}, {"text_idx": "#000012", "text": "Skype\u2019a\u00f0i seg til starv i\u0301 Tinganesi Ta\u00f0 gekk so miki\u00f0 v\u00e6l hja\u0301 Hallu a\u0301 sendistovuni i\u0301 Washington, at a\u0301\u00f0renn hon var li\u00f0ug vi\u00f0 masteruppga\u0301vuna si\u0301na i\u0301 Keypmannahavn, fekk hon eitt starv i\u0301 bo\u00f0i i\u0301 Washington, og hon to\u0301k av."}, {"text_idx": "#000013", "text": "Hon var eitt a\u0301r i\u0301 Washington, har hon eisini skriva\u00f0i endauppga\u0301vuna lidna, ta\u0301 eitt starv i\u0301 uttanlandsdeildini a\u0301 L\u00f8gmansskrivstovuni var\u00f0 ly\u0301st leyst."}, {"text_idx": "#000015", "text": "- Eftir n\u00f8kur a\u0301r a\u0301 L\u00f8gmansskrivstovuni a\u0301sanna\u00f0i eg, at eg framvegis hev\u00f0i u\u0301tlongsulin i\u0301 m\u00e6r, og eg s\u00f8kti eitt starv sum ra\u0301\u00f0gevi i\u0301 umsitingini hja\u0301 Nor\u00f0urlandara\u0301\u00f0num. I\u0301 Tinganesi hev\u00f0i eg arbeitt eitt sindur vi\u00f0 ti\u0301 nor\u00f0urlendska, og hev\u00f0i a\u0301sanna\u00f0, at vit her arbeiddu a\u0301 n\u00e6stan j\u00f8vnum f\u00f8ti vi\u00f0 hini londini, og ta\u00f0 tykti m\u00e6r spennandi."}, {"text_idx": "#000016", "text": "- So eg u\u0301tnytta\u00f0i m\u00f8guleikan og s\u00f8kti farloyvi vi\u00f0 lyfti um at fa\u0301a starv aftur i\u0301 mi\u00f0fyrisitingini, ta\u0301 skei\u00f0 mi\u0301tt i\u0301 nor\u00f0urlendskum arbei\u00f0i var av."}, {"text_idx": "#000020", "text": "Ta\u0301 nor\u00f0urlendska skei\u00f0i\u00f0 var av, fekk Halla aftur starv i\u0301 uttanlandsumsitingini, sum ta\u0301 var komin at liggja vinnuma\u0301lara\u0301\u00f0num. Hetta var i\u0301 2016, ikki so langt eftir at Poul Michelsen hev\u00f0i tiki\u00f0 vi\u00f0 sum samstarvsra\u0301\u00f0harri i\u0301 nor\u00f0urlendskum ma\u0301lum."}, {"text_idx": "#000021", "text": "- Hetta var eisini beint eftir, at Danmark hev\u00f0i havt formansskapin i\u0301 nor\u00f0urlendska ra\u0301\u00f0harrara\u0301\u00f0num, og f\u00f8royingar h\u00f8vdu tiki\u00f0 s\u00e6r ein part av hesi uppga\u0301vu, vi\u00f0 at standa a\u0301 odda fyri ti\u0301 partinum, sum hev\u00f0i vi\u00f0 fiskivinnu at gera."}, {"text_idx": "#000029", "text": "Halla Nols\u00f8e Poulsen grei\u00f0ir fra\u0301, at ta\u00f0 ti\u0301\u00f0liga i\u0301 tilgongdini kom upp at gr\u00f8n orka kundi vera ein partur av formansskapsverk\u00e6tlanunum."}, {"text_idx": "#000030", "text": "- Ka\u0301ri Mortensen var beinanvegin fu\u0301sur at koma vi\u00f0 hugskotum og vi\u0301sa a\u0301 m\u00f8guleikar, og hesum fo\u0301ru vit vi\u0301\u00f0ari vi\u00f0 og fingu undirt\u00f8ku fyri ti\u0301 hja\u0301 Danmark og Gr\u00f8nlandi."}, {"text_idx": "#000040", "text": "A\u0301land, til d\u00f8mis, melda\u00f0i beinanvegin fra\u0301, ta\u0301 spurningurin aftur gj\u00f8rdist aktuellur. I\u0301 2016 gj\u00f8rdi a\u0301lendska landsskapssty\u0301ri\u00f0 eina fra\u0301grei\u00f0ing, har sta\u00f0fest var\u00f0, at ein umso\u0301kn u\u0301r A\u0301landi um sja\u0301lvst\u00f8\u00f0ugan limaskap i\u0301 nor\u00f0urlendska samstarvinum ikki var aktuell i\u0301 l\u00f8tuni, og h\u00f8vu\u00f0sors\u00f8kin var, at \u201dkostna\u00f0urin fyri fullgyldugan limaskap, b\u00e6\u00f0i i\u0301 pengum og \u00f8ktum starvsfo\u0301lkum, er mettur at ver\u00f0a ov sto\u0301rur i\u0301 mun til nyttuna\u201d."}, {"text_idx": "#000047", "text": "Umso\u0301knin stranda\u00f0 millum F\u00f8royar og Danmark - Nor\u00f0urlandara\u0301\u00f0i\u00f0 umr\u00f8ddi seinast umso\u0301knina a\u0301 a\u0301rsfundinum i\u0301 Helsingfors i\u0301 2017. Ta\u00f0 liggur hja\u0301 F\u00f8royum og Danmark at finna fram til eina semju. Men ta\u00f0 letur til, at henda semjan er trupul at finna, sigur Halla Nols\u00f8e Poulsen."}, {"text_idx": "#000050", "text": "1. september to\u0301k Halla yvir emb\u00e6ti\u00f0 sum ovasti fyri f\u00f8roysku sendistovuni i\u0301 Reykjavi\u0301k, og hon er sostatt ikki longur kny\u0301tt at virkseminum, i\u00f0 er kny\u0301tt at f\u00f8roysku lutt\u00f8kuni i\u0301 Nor\u00f0urlandara\u0301\u00f0num og nor\u00f0urlendska ra\u0301\u00f0harrara\u0301\u00f0num."}, {"text_idx": "#000053", "text": "Fyrsta greinin: - F\u00f8royar eiga at taka st\u00f8rri a\u0301byrgd i\u0301 norr\u00f8num samstarvi"}]